Meci de fotbal american încheiat cu o bătaie generală între jucători.
Meciul dintre Mississippi State și Tulsa s-a lăsat cu o luptă pe bune la final. Mississippi a câștigat partida cu 28-26. Antrenorul lui Mississippi a fost relaxat și s-a pozat cu fanii în tribune.
Un meci de fotbal american dintre două colegii s-a aprins mai tare, abia după final. Cunoscut ca duelul forțelor armate, partida dintre Mississippi State și Tulsa a culminat cu o bătaie între jucători.Buldogii din Mississippi au câștigat pe teren cu 28-26, dar, cum spune un clișeu de pe la noi, Tulsa și-a dorit mai mult victoria… la MMA. Și nu s-au jucat. Kendarin Ray, fundaș la Tulsa, a avut nevoie de ajutor ca să iasă de pe teren."N-o să facem prea mare caz din asta"Mike Leach, antrenorul lui Mississippi, a părut foarte relaxat la conferința de presă, ca și cum nu s-ar fi întâmplat nimic special. "Ăsta e un meci de fotbal, așa că n-o să facem prea mare caz din asta. Adică cineva a mers la un meci de fotbal și a fost lovit. E o limită până la care n-o să-mi pierd mințile în legătură cu asta. E stupid, știi? Au dat-o parte în parte și pe parcursul meciului și nu vrea să văd ce a fost la noi", a declarat Mike Leach, antrenorul lui Mississippi State.